11 babas sterf in brand | Maroela Media
11 babas sterf in brand
ŉ Brand in ŉ hospitaal in Bagdad, Irak, het tot die dood van 11 babas gelei. ŉ Woordvoerder vir die hospitaal het gesê die brand is vermoedelik deur ŉ bedradingsfout veroorsaak.
Ahmed al-Roudaini, woordvoerder van Irak se minister van gesondheid, het gesê die brand het Dinsdagnag laat in die kraamsaal van die Yarmouk-hospitaal in die weste van Bagdad ontstaan.
Owerhede in Bagdad het die gebied vinnig afgesper en media van die toneel af weggehou. Mada Press, ŉ onafhanklike nuusagentskap in Bagdad, het berig 29 vrouepasiënte en sewe babas moes na ŉ ander hospitaal verskuif word nadat die brand uitgebreek het.
Brande weens elektriese foute is algemeen in Bagdad aangesien bedrading dikwels swak is en nie in stand gehou word nie. Nog ŉ bydraende faktor is die feit dat daar nie altyd genoegsame nooduitgange in geboue is nie.
Die wêreld in foto’s – 10 Augustus 2016
Video en foto’s: Openingsgeleentheid van die 2016 Olimpiese Spele
Wat de hel! Ek sal my baba die heeltyd by my hou van dag 1 af dan sou hy/sy oorleef het! Dit is verskriklik…
Ek sou DA gestem het. Dalk vaar hulle beter.